Azərbaycan İnvestisiya Holdinqi

Azərbaycan İnvestisiya Holdinqi — Azərbaycanda fəaliyyət göstərən dövlətə məxsus holdinq. 2020-ci il avqustun 7-də Azərbaycan Respublikasının Prezidenti İlham Əliyevin Azərbaycan İnvestisiya Holdinqinin yaradılması haqqında Fərmanına əsasən təşkil olunmuşdur.

 Tarixi  
"Azərbaycan İnvestisiya Holdinqi" Azərbaycan Respublikasının Prezidenti İlham Əliyevin 2020-ci il avqustun 7-də imzaladığı fərmanla təşkil olunmuşdur. Fərmanla “Azərbaycan İnvestisiya Holdinqi” publik hüquqi şəxs kimi yaradılıb. “Azərbaycan İnvestisiya Holdinqinin Nizamnaməsi”ndə bildirilir ki, Azərbaycan İnvestisiya Holdinqi - onun idarəetməsinə verilmiş dövlət şirkətlərinin və müəssisələrinin, dövlət payı olan təsərrüfat cəmiyyətlərinin (dövlət müəssisələri) vahid prinsiplər əsasında idarə edilməsi, fəaliyyətinin təkmilləşdirilməsi, o cümlədən həyata keçirdikləri investisiya proqramlarının şəffaflığının və iqtisadi səmərəsinin yüksəldilməsi, onların rəqabət qabiliyyətinin təmin olunması, maliyyə sağlamlığının və dayanıqlılığının yaxşılaşdırılması sahəsində fəaliyyət göstərən publik hüquqi şəxsdir.

“Azərbaycan İnvestisiya Holdinqi”nin nizamnamə fondu 10 milyon manatdır. 

Prezident İlham Əliyev 2021-ci il fevralın 12-də verdiyi sərəncamla “Azərbaycan Hava Yolları” Qapalı Səhmdar Cəmiyyətinin, “Azərbaycan Dəmir Yolları” Qapalı Səhmdar Cəmiyyətinin, “Bakı Metropoliteni” Qapalı Səhmdar Cəmiyyətinin və Bakı Nəqliyyat Agentliyinin tabeliyindəki “BakuBus” Məhdud Məsuliyyətli Cəmiyyətinin Azərbaycan İnvestisiya Holdinqinin idarəetməsinə verilməsini təsdiqləyib.

2021-ci il aprelin 27-də Prezident İlham Əliyev “Azərbaycan İnvestisiya Holdinqinin idarəetməsinə veriləcək dövlət şirkətlərinin və müəssisələrinin, habelə dövlət payı olan təsərrüfat cəmiyyətlərinin siyahısı”nda dəyişiklik edilməsi haqqında 5 noyabr 2020-ci il tarixli fərmanına dəyişiklik edib. Dövlət başçısı bununla bağlı yeni fərman imzalayıb. Fərmana əsasən, Azərkosmos" Açıq Səhmdar Cəmiyyəti“, eləcə də Nəqliyyat, Rabitə və Yüksək Texnologiyalar Nazirliyinə məxsus “Aztelekom" Məhdud Məsuliyyətli Cəmiyyəti və “Bakı Telefon Rabitəsi" Məhdud Məsuliyyətli Cəmiyyəti (“Baktelecom”), holdinqin idarəetməsindən çıxarılıb.

 Rəhbərlik 
Prezidentin fərmanı ilə Azərbaycan İnvestisiya Holdinqinin (AİH) fəaliyyətinə rəhbərliyi həyata keçirmək üçün Müşahidə Şurası və İdarə Heyəti yaradılmışdır.

Şura Azərbaycan Respublikası Prezidentinin vəzifəyə təyin və vəzifədən azad etdiyi 5 (beş) üzvdən – Şuranın sədrindən və digər üzvlərdən ibarətdir.

Müşahidə Şurasının sədri:
 Azərbaycan Respublikasının Baş Naziri

Müşahidə Şurasının üzvləri:
 Azərbaycan Respublikası Prezidentinin köməkçisi – Azərbaycan Respublikası Prezidentinin Administrasiyasının İqtisadi məsələlər və innovativ inkişaf siyasəti şöbəsinin müdiri
 Azərbaycan Respublikası Prezidentinin köməkçisi – Azərbaycan Respublikası Prezidentinin Administrasiyasının İqtisadi siyasət və sənaye məsələləri şöbəsinin müdiri
 Azərbaycan Respublikasının İqtisadiyyat naziri
 Azərbaycan Respublikasının Maliyyə naziri.

İdarə Heyəti 5 (beş) üzvdən – İdarə Heyətinin sədrindən və digər üzvlərdən ibarətdir:  
 İdarə Heyətinin sədri - Mətin Eynullayev
 İdarə Heyətinin üzvləri: 
 Elnur Əliyev
 Azər Mursaqulov
 Ruslan Əlixanov (Baş icraçı direktor).

 Tərkibi 
Azərbaycan Respublikası Prezidentinin 2020-ci il 5 noyabr tarixli Fərmanı ilə Azərbaycan İnvestisiya Holdinqinin idarəetməsinə bir sıra  dövlət şirkətləri və müəssisələri, habelə dövlət payı olan təsərrüfat cəmiyyətləri daxil edilmişdir. 2024-ci il 27 dekabr tarixli Sərəncamla isə “Azərbaycan Sənaye Korporasiyası” Açıq Səhmdar Cəmiyyəti ləğv edilmiş və Cəmiyyətin tərkibindəki “Azərbaycan alüminiumu” Açıq Səhmdar Cəmiyyəti, “Azəralüminium” Məhdud Məsuliyyətli Cəmiyyəti və “Azərpambıq Aqrar Sənaye Kompleksi” Məhdud Məsuliyyətli Cəmiyyəti AİH-in idarəetməsinə verilmişdir.  
 Azərbaycan Respublikası Dövlət Neft Şirkəti
 “Azərbaycan Beynəlxalq Bankı” Açıq Səhmdar Cəmiyyəti
 “AzerGold" Qapalı Səhmdar Cəmiyyəti
 “Azər-Türk Bank” Açıq Səhmdar Cəmiyyəti
 “Təmiz şəhər ASC" Açıq Səhmdar Cəmiyyəti
 “Azərbaycan alüminiumu” Açıq Səhmdar Cəmiyyəti
 “Azəralüminium” Məhdud Məsuliyyətli Cəmiyyəti 
 “Azərpambıq Aqrar Sənaye Kompleksi” Məhdud Məsuliyyətli Cəmiyyəti

 Keçmiş 

 “Azərenerji" Açıq Səhmdar Cəmiyyəti
 “Azərsu" Açıq Səhmdar Cəmiyyəti
 “Azərişıq" Açıq Səhmdar Cəmiyyəti
 Azərbaycan Meliorasiya və Su Təsərrüfatı ASC 
 “Azəristiliktəchizat” Açıq Səhmdar Cəmiyyəti
 “Azərpoçt" Məhdud Məsuliyyətli Cəmiyyəti 
 Azərsığorta Açıq Səhmdar Cəmiyyəti
 “Azerbaijan International Telecom" Məhdud Məsuliyyətli Cəmiyyəti
 “Azərbaycan Hava Yolları" Qapalı Səhmdar Cəmiyyəti
 “Azərbaycan Dəmir Yolları" Qapalı Səhmdar Cəmiyyəti
 “Azərbaycan Xəzər Dəniz Gəmiçiliyi" Qapalı Səhmdar Cəmiyyəti
 "BakuBus" Məhdud Məsuliyyətli Cəmiyyəti.
 Bakı Beynəlxalq Dəniz Ticarət Limanı” Qapalı Səhmdar Cəmiyyəti
 “Bakı Metropoliteni” Qapalı Səhmdar Cəmiyyəti

 Həmçinin bax 

 Azərbaycan İnvestisiya Şirkəti
 Azərbaycan Nəqliyyat və Kommunikasiya Holdinqi

 İstinadlar 

 Xarici keçidlər 

Kateqoriya:2020-ci ildə Azərbaycanda yarananlar
Kateqoriya:Azərbaycan holdinqləri
Kateqoriya:Azərbaycanın dövlət şirkətləri